Merle Liivak

Merle Liivak Praks (sündinud 2. septembril 1978) on eesti ajakirjanik.

Haridus
Ta on õppinud Tartu Ülikoolis avalikku haldust ja semiootikat ning elanud aasta Lissabonis, kus õppis portugali keelt ja kultuuri.Kadi Lehtmets. Cosmo peatoimetaja Merle Liivak: "Kui endasse usud, on kõik võimalik!" Õhtuleht, 01.11.2004. 

Töökäik
Merle Liivaku ajakirjanikukarjäär sai alguse ajakirja Stiil toimetajana. Selle kõrvalt töötas ta Exitfilmi pressiesindajana filmi "Stiilipidu" juures. 

Aastatel 2004–2009 oli ta eestikeelse ajakirja Cosmopolitan peatoimetaja, septembrist 2009 ajakirja Anne & Stiil peatoimetajaKristi Malmberg. Tiina Kruusist saab ajakirja Anne & Stiil uus peatoimetaja Äripäev, 18.10.2012.. 

2015. aastast tegi ta ajakirjale Pere ja Kodu kaastööd kolumnistina ning 2018. aasta algusest oli koosseisuline toimetaja.Jaanika Vilipo. Ajakirja EMA peatoimetaja Merle Liivak: keskkond ei toeta lapsevanemaks olemist Ohtuleht.ee, 24.09.2018. 

Kui septembris 2018 hakkas ilmuma ta enda asutatud kvartaliajakiri Ema, sai temast selle väljaande peatoimetaja.Merle Liivak toob septembris turule uue ajakirja Ohtuleht.ee, 14.08.2018.Galerii uue ajakirja avapidu oli pühendatud kuulsatele emadele Postimees/Elu24, 24.09.2018. 

Loominguline tegevus
Ajakiri Ema
See on elustiiliajakiri, mis alates 2018. aastast ilmus neli korda aastas 140 leheküljel, keskendus uue aja emadusele ning pakkus nii emale, isale kui ka lapsele inspiratsiooni ja praktilisi nõuandeid, kuidas muuta enda ja oma lähedaste elu lihtsamaks, terviklikumaks ja helgemaks.Merle Liivak toob septembris turule uue ajakirja Kroonika/Delfi, 14.08.2018. 

2021. aasta seisuga oli ajakirjas emaduse kõrval väga auväärsele kohale tõstetud ka isadus: kaks-ühes-variandina algas ühelt kaanelt ajakirja Ema-osa ja teiselt ajakirja Isa-osa, peaaegu raamatuks paisunud ajakirja maht oli 164 lehekülge.Raadio Elmar. Merle Liivak loob emadele hooajalist abimaterjali: endale aja võtmine on meile kõige suurem väljakutse Postimees/Naine, 10. mai 2022. 2023. aastal ajakiri enam paberkandjal ei ilmu, vaid lugeda saab veebiväljaannet, mida toetab ajakirja taskuhääling.Kuulata: EMA uuel sagedusel Ajakiri Ema, 11.02.2023.

Ajakirja sisu koostades ning ka koroonaajal sündinud rubriigist "EMA helistab" välja kasvanud taskuhäälingu saadetesEMA podcast Taskuhäälingu tutvustus ja saated ajakirja Ema kodulehel. Vaadatud 18.11.2023. on peatoimetaja Merle Liivak pööranud erilist tähelepanu laste ja emade vaimse tervise teemadele. Näiteks 2021. aastal kutsus ajakiri Ema koos Virumaa Naiste Tugikeskusega ellu kampaania, mis julgustab vägivaldse suhte all kannatavaid naisi pöörduma kohaliku naiste tugikeskuse poole, et saada psühholoogilist ja juriidilist tuge. "Võtsime teavituskampaania ette selleks, et meie, naised ja emad, saaksime nii pühade aegu kui ka argipäeval tunda end turvaliselt," on Liivak öelnud.Merle Liivak Praks: naine, julge küsida tugikeskuselt abi! Postimees / PM Tervis, 20.12.2021. 

Kahvliahvi kokakool
Merle Liivak lõi 2012. aastal koos teiste ärksate noorte emadega Kahvliahvi kokakooli, et vanemapuhkusel olles tegeleda teemaga, mis teda ennast lähedalt puudutab ja oluline tundub. 

Kahvliahvikeste lipukiri on “Lase laps kööki!”; selle mõte on innustada lapsevanemaid kaasama oma lapsi toidu valmistamisel, et väike inimene näeks, millest söök koosneb ja kuidas see valmib.Kahvliahvi kokaraamat Hooandjas. Vaadatud 12.11.2020.

Kahvliahvi kokakoolis mõeldakse koos lastega välja mõnusaid menüüsid, katsetatakse isetegemist ja vahetatakse retsepte – nii sai alguse Kahvliahvi kokaraamatute sari. 2018. aastast ilmub "Kahvliahvide" retseptirubriik ka ajakirjas Ema.

Kokaraamatud
 Merle Liivak ja Hele-Mai Alamaa. Kahvliahvi kokaraamat. Tallinn, Pilgrim, 2015, 255 lk – Apollo raamatukaupluste keti 2015. aasta parim raamat käsiraamatute kategooriasHanna Samoson / ERR. Galerii: Apollo 2015. aasta parimate raamatute auhinnagala ERR Kultuur, 19.02.2016.
 Merle Liivak. Kukesupp. Joonistanud ja kujundanud Moonika Maidre. Tallinn, Pilgrim, 2017, 31 lk
 Merle Liivak. Lase mind kööki! Kahvliahvi kokaraamat lastele. Fotograaf ja kaasautor Hele-Mai Alamaa. Tallinn, Pilgrim, 2016, 207 lk
 Hele-Mai Alamaa. Metsaköök. Kaasautor Merle Liivak. Tallinn. Pilgrim, 2017, 271 lk

Toiduteaduse saatesari "Magus molekul"
Septembris 2019 hakkas telekanal ETV2 tsüklite kaupa näitama laste teadussarja "Magus molekul", kus teadusköögis toimetavad pereema rollis Merle Liivak ja füüsik Aigar Vaigu koos lastega. Igas saates õpitakse tegema üht rooga, mille valmistamisega võiksid hakkama saada juba 5–10-aastased lapsed. Selle kõrvalt tehakse toiduainetega põnevaid teaduskatseid.ETV2 kanalil alustab lastesaade toiduteadusest. ERR Menu, 10.09.2019. 

Saatesari tunnistati 2020. aasta Eesti parimaks teaduse populariseerijaks kategoorias "Teaduse ja tehnoloogia populariseerimine audio-visuaalse ja elektroonilise meedia abil".Teaduse populariseerija elutööpreemia pälvis Jüri Engelbrecht. ERR Novaator, 13.11.2020.

2023. aasta sügishooajal lähevad ETV2 eetrisse juba saatesarja viienda hooaja saated. Seal on Merle Liivak oma saatejuhirolli andnud üle Paula Särekannole.Galerii: "Magus molekul" alustab viiendat hooaega ERR Menu, 22.08.2023. ERR on lubanud, et kõik "Magusa molekuli" saated on tähtajatult järelvaadatavad.Telesaatesarja "Magus molekul" järelvaadatavad saated koos teemakirjeldustega ETV2 veebilehel. Vaadatud 12.11.2020.

Muud telesaated
Merle Liivak on olnud koos Priit Valknaga tõsielusaate "Väljalend" kaassaatejuht (2005–2006, Kanal 2) ning koos Mart Sanderiga saatesarja "Tantsud tähtedega" (2007, TV3) kaassaatejuht.Kas mäletad veel? Just need naissaatejuhid on varasemalt “Tantsud tähtedega” saadet vedanud Telekanali TV3 koduleht, 01.09.2022. Koos Priit Valgega on ta olnud TV3 meisterdamissaate "Nurgakivi" kaassaatejuht.Helena-Reet Ennet. Hüvasti, “Nurgakivi”! OhMyGossip/Nordenbladet, 27.08.2009. 

Raadiosaated
Liivak on olnud Raadio 2 hommikuprogrammi "Silmad lahti" kaassaatejuht ning juhtinud 2009. aastal koos Astrid Kannelmäega Raadio 2 suvesaadet "Mokalaat"Raadio 2 suvesaade "Mokalaat" ERR Arhiiv, 26.06.2009..

2018.–2019. aastal juhtis Merle Liivak koos psühhoterapeut Katrin Saali Sauliga Vikerraadios "Peresaadet"."Peresaadet" juhivad sel hooajal Katrin Saali Saul ja Merle Liivak. ERR Menu, 04.10.2018. Ta on sage vestluspartner olnud ka Postimehe taskuhäälingu Naistejutud saadetes. 

Näitleja filmides
 2004 "Sigade revolutsioon" (mängufilm, režissöörid Jaak Kilmi ja René Reinumägi) – Mariann
 2007 "Jan Uuspõld läheb Tartusse" (mängufilm, režissöörid Andres Maimik ja Rain Tolk) – VIP-külaline

Modellitöö
Merle Liivak on teismelisena õppinud Sixtina mannekeenide koolisStella K. Wadowsky. Merle Liivak: prügikastil on su meigist suva Kroonika/Delfi, 21.11.2008. ning aeg-ajalt poseerinud fotomodellina moe- ja reklaamfotodel. Elavat vastukaja leidis tema kui lapseootel naise aktifoto, mille autor on fotokunstnik Olga MakinaUrve Vilk. Video: kuidas valmis Anne & Stiili intrigeeriv kaas Äripäev/Sekretär.ee, 01.04.2011.. Foto ilmus ajakirja Anne & Stiil 2011. aasta aprillinumbri esikaanel kampaania "Olen ilus, loomulikult!" raames.Palju õnne! Merle Liivaku perre sündis tütar Postimees/Elu34, 20.03.2013.Stella K. Wadowsky. Merle Liivak alasti pildist: sõbrannad ütlevad kui ühest suust: julge ja õige otsus Kroonika/Delfi, 01.04.2011. 11 aastat küpsemana on ta sama ajakirja 2022. aasta oktoobrinumbri kaanel juba kõrge kaelusega džempris, juhatamas sisse looduskosmeetika erinumbri pikemat persoonilugu "Kulutada vähem. Anda rohkem" ning temast kui rõivamodellist tehtud fotosid (fotograaf Kristiin Kõosalu) kampaanias "Olen ilus, looduslikult".Olen ilus looduslikult! Ajakirja Anne & Stiil looduskosmeetika erinumber portaalis Issuu.com, oktoober 2022.

Ta on esinenud rõivamodellina moeetendustel, näiteks Stockmanni kaubamaja suvise moehooajaStockmanni suvehooaeg sai inspiratsiooni filmist “Seks ja linn”! Galerii! Anne & Stiil / Delfi Lood, 07.05.2010. ja Tallinna Moenädala üritustel.Merle Liivak modellina üles astumisest: ma ei saanud oma suurimale lemmikule ära öelda Anne & Stiil, Delfi Lood, 15.10.2017.

Rõivamodellina on ta meelsasti reklaaminud Eesti moeloojate loomingut ning juba 2011. aastal toonitanud: "Eesti fashionista moetrajektooril võiksid alati esindatud olla meie oma brändid nagu Ivo Nikkolo, Monton, Tallinn Dolls, Bastion, Sangar, Mosaic, Besty jt. Teevad nad ju imeilusaid rõivaid ja nende kandmine võiks olla uhkuse asi."Mariliis Palits. Merle Liivak kutsub üles senisest enam kohalikke moebrände toetama Postimees.ee/Naine, 18.08.2011.

Glämmilaat
Kui Merle Liivak töötas eestikeelse ajakirja Cosmopolitan peatoimetajana, hakati tema eestvõttel alates 2007. aastast Eestis korraldama iga-aastast Cosmo Glämmilaata.Merlyn Uusküla. Glämmi ja veel kord glämmi Postimees/Elu24, 12.10.2007. Tegu on glamuurse täikaga, kus Eesti avaliku elu tegelastest trenditeadlikud naised toovad välja oma riidekappide lemmikud: rõivad, ehted ja muud aksessuaarid, mis võiksid teisele ringile minnes teha rõõmu kellelegi teisele. Üritusel pakuvad meelelahutust populaarsed Eesti muusikud. Glämmilaada eesmärk on viia kokku naiselik ostukirg ja säästlik mõtlemine.Cosmo glämmilaat toimub Kumus Õhtuleht.ee, 08.09.2011.Katrin Jõgisaar. Merle Liivak usub, et keskkonnateadlik mõttemall aitab inimesel sisemiselt kasvada Bioneer.ee, 09.02.2010. 

Merle Liivaku väitel olevat Cosmopolitani ajakirja asutaja Helen Gurley Brown teda 2008. aasta märtsis New Yorgis võõrustades lubanud, et sellist üritust hakkavad Eesti Cosmopolitani eeskujul korraldama ka ülejäänud 53 Cosmopolitani toimetust teistes riikides.Karilin Engelbrecht. Glämmilaat hullutas naisi Postimees.ee, 17.03.2008.

Merle Liivaku tarkusetera
Ajaleht Eesti Ekspress küsis 2008. aastal paljudelt silmapaistvatelt Eesti naistelt, mida naised tegelikult tahavad. Merle Liivak sedastas siisMida naised tegelikult tahavad? Eesti Ekspress, 06.03.2008.:

Poliitiline tegevus
Kui 2023. aasta 25. oktoobril pöördusid 134 Eesti ühiskonnategelast valitsuse poole avaliku kirjaga, milles nõuti veriseks sõjaks paisunud Araabia-Iisraeli konflikti kontekstis Gaza tsiviilelanike inimõiguste eest seismist ning selge seisukoha võtmist Gazas toimuva sõjategevuse lõpetamiseks ja relvarahu sõlmimiseks, oli allakirjutanute seas ka Merle Liivak Praks.Eesti ühiskonnategelased ⟩ Avalik kiri Gazas sõjategevuse koheseks lõpetamiseks ja relvarahu sõlmimiseks Postimees, 25.10.2023.Mari Peegel. Eesti ühiskonnategelaste hoiakud Lähis-Ida küsimuses lahknevad ERR Uudised, 31.10.2023.

 Isiklikku 
Merle Liivak abiellus 1. oktoobril 2021 oma kauaaegse elukaaslase disainer Hannes Praksiga.Liisa Mugra. Õnnesoovid! Merle Liivak pidas pulmi: ma ei unistanud abielust, aga minus küpses tunne, et see oleks ilus Õhtuleht, 04.10.2021. Neil on pojad Johann (sündinud 2011) ja Kõu (sündinud 2014) ning tütar Lumi (sündinud 2013).Jaanika Vilipo. Merle Liivak lahkub ajakirjast Pere ja Kodu: väikese lapse kõrvalt tööd teha on väga keeruline Õhtuleht, 25.06.2018. Pere lapsed on koduõppel.Annika Poldre. Keeleoskus saab juureravi keele kodumaal Õpetajate Leht, 08.04.2022.

2013. aastal kolis pere Tallinnast Viljandi lähistele maale.Merle Liivak: maal saan ma pühenduda laste kasvatamisele ERR Menu, 11.06.2013. 2014. aasta sügisest elab pere taas Tallinnas, kuid on ka oma Kalamaja-kodus kanu pidanud.Tiiu Suvi. Madonna kolme lapsega Oma Maitse / Delfi, 28.05.2015.Kelly Kipper. Elu nagu raamatus Järve Keskuse sisustus- ja elustiiliajakiri Idee ja Lahendus. Nr 10, sügis-talv 2019.

Merle Liivak on alates 2019. aastast Tartu Ülikooli Kliinikumi Lastefondi püsiannetaja, annetus on mõeldud haigete laste raviks.“Jäta üks asi ostmata” – 2019. aasta põhikampaania Tartu Ülikooli Kliinikumi Lastefondi kodulehel. Vaadatud 18.11.2023.

 Viited 

Välislingid
 Meestõde ja naisõigus Vestlevad Merle Liivak ja Berk Vaher. Sirp, 5. november 2004 
 Minu kultuurielamus | Merle Liivak ja "Dissonantsed" Mõtteid Elmo Nüganeni lavastusest Viimsi Artiumis. ETV "OP" / ERR Kultuur, 16. november 2023

Kategooria:Eesti ajakirjanikud
Kategooria:Eesti modellid
Kategooria:Sündinud 1978